CELEX: 32009R0070
Language: bg
Date: 2009-01-23 00:00:00
Title: Регламент (ЕО) № 70/2009 на Комисията от 23 януари 2009 година за изменение на Регламент (ЕО) № 1126/2008 относно приемането на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Подобренията на международните стандарти за финансово отчитане (МСФО) (Текст от значение за ЕИП)

24.1.2009   
            
            
               BG
            
            
               Официален вестник на Европейския съюз
            
            
               L 21/16
            
         
      РЕГЛАМЕНТ (ЕО) № 70/2009 НА КОМИСИЯТА
   
   от 23 януари 2009 година
   за изменение на Регламент (ЕО) № 1126/2008 относно приемането на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Подобренията на международните стандарти за финансово отчитане (МСФО)
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1), и по-специално член 3, параграф 1 от него,
   като има предвид, че:
   
               (1)
            
            
               С Регламент (ЕО) № 1126/2008 на Комисията (2) бяха приети някои международни стандарти и разяснения, които бяха в сила до 15 октомври 2008 г.
            
         
               (2)
            
            
               През май 2008 г., в рамките на своя годишен процес на подобряване с цел рационализиране и изясняване на международните счетоводни стандарти, Съветът по международни счетоводни стандарти (IASB) публикува Подобрения на Международните стандарти за финансово отчитане, оттук нататък „подобренията“. Подобренията съдържат 35 изменения на съществуващите международни счетоводни стандарти в две части: в част I се включват измененията в резултат на счетоводни промени за целите на представянето, признаването и оценяването, а част II се отнася до терминологичните промени или измененията от издателско естество.
            
         
               (3)
            
            
               Допитването до Техническата експертна група (ТЕГ) на Европейската консултативна група за финансово отчитане (EFRAG) потвърди, че подобренията удовлетворяват техническите критерии за приемане, посочени в член 3, параграф 2 от Регламент (ЕО) № 1606/2002. В съответствие с Решение 2006/505/ЕО на Комисията от 14 юли 2006 година за създаване на група за проучване на становищата относно счетоводните стандарти, предназначена да консултира Комисията за обективността и неутралитета на становищата на Европейската консултативна група за финансова отчетност (EFRAG) (3), групата за проучване на становищата относно счетоводните стандарти разгледа становището на EFRAG по приемане на подобренията и го счете за неутрално и обективно.
            
         
               (4)
            
            
               Следователно Регламент (ЕО) № 1126/2008 следва да бъде съответно изменен.
            
         
               (5)
            
            
               Предвидените в настоящия регламент мерки са съобразени със становището на Регулаторния комитет по счетоводство,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 1126/2008 се изменя, както следва:
   
               1.
            
            
               Международен стандарт за финансово отчитане (МСФО) 5 се изменя, както е предвидено в приложението към настоящия регламент;
            
         
               2.
            
            
               Международен счетоводен стандарт (МСС) 1, МСС 8, МСС 10, МСС 16, МСС 19, МСС 20, МСС 23, МСС 27, МСС 28, МСС 29, МСС 31, МСС 34, МСС 36, МСС 38, МСС 39, МСС 40 и МСС 41 се изменят, както е посочено в приложението към настоящия регламент;
            
         
               3.
            
            
               МСФО 1 се изменя в съответствие с измененията на МСФО 5, както е посочено в приложението към настоящия регламент;
            
         
               4.
            
            
               МСС 7 се изменя в съответствие с измененията на МСС 16, както е посочено в приложението към настоящия регламент;
            
         
               5.
            
            
               МСФО 7 и МСС 32 се изменят в съответствие с измененията на МСС 28 и МСС 31, както е посочено в приложението към настоящия регламент;
            
         
               6.
            
            
               МСС 16 се изменя в съответствие с измененията на МСС 40, както е посочено в приложението към настоящия регламент;
            
         
               7.
            
            
               МСС 41 се изменя в съответствие с измененията в МСС 20, както е посочено в приложението към настоящия регламент;
            
         
               8.
            
            
               МСФО 5, МСС 2 и МСС 36 се изменят в съответствие с измененията на МСС 41, както е посочено в приложението към настоящия регламент.
            
         Член 2
   Всички дружества прилагат посочените в член 1, точка 2 и от точка 4 до точка 8 изменения на стандартите най-късно от датата, на която започва тяхната първа финансова година след 31 декември 2008 г.
   Всички дружества прилагат посочените в член 1, точки 1 и 3 изменения на стандартите най-късно от датата, на която започва тяхната първа финансова година след 30 юни 2009 г.
   Член 3
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 януари 2009 година.
      
         
            За Комисията
         
         Charlie McCREEVY
         
         
            Член на Комисията
         
      
   
   
      (1)  ОВ L 243, 11.9.2002 г., стр. 1.
   
      (2)  ОВ L 320, 29.11.2008 г., стр.1.
   
      (3)  ОВ L 199, 21.7.2006 г., стр. 33.
   
      ПРИЛОЖЕНИЕ
      МЕЖДУНАРОДНИ СЧЕТОВОДНИ СТАНДАРТИ
      
                   
               
               
                  Подобрения на Международните стандарти за финансово отчитане
               
            
         Възпроизвеждането е разрешено на територията на Европейското икономическо пространство. Всички права са запазени извън ЕИП с изключение на правото за възпроизвеждане за лична употреба или друга честна употреба. Допълнителна информация може да бъде получена от Съвета по международни счетоводни стандарти (IASB) на адрес в Интернет: www.iasb.org
      
      ПОДОБРЕНИЯ НА МСФО
      ЧАСТ I
      Изменения към Международен стандарт за финансово отчитане 5
      Нетекущи активи, държани за продажба и преустановени дейности
      
         Добавят се параграфи 8A, 36A и 44В.
      
      КЛАСИФИКАЦИЯ НА НЕТЕКУЩИ АКТИВИ (ИЛИ ГРУПИ ЗА ИЗВАЖДАНЕ ОТ УПОТРЕБА) КАТО ДЪРЖАНИ ЗА ПРОДАЖБА
      
                  8A
               
               
                  Предприятие, което се е ангажирало с план за продажба, включващ загуба на контрол над дъщерно предприятие, класифицира всички активи и пасиви на това дъщерно предприятие като държани за продажба, когато са постигнати критериите, определени в параграфи 6—8, независимо дали ще задържи неконтролиращо участие в своето бивше дъщерно предприятие след продажбата.
               
            Представяне на преустановени дейности
      
                  36A
               
               
                  Предприятие, което се е ангажирало с план за продажба, включващ загуба на контрол над дъщерно предприятие, оповестява информацията, изисквана в параграфи 33-36, когато дъщерното предприятие е група за изваждане от употреба, отговаряща на дефиницията на преустановена дейност в съответствие с параграф 32.
               
            ДАТА НА ВЛИЗАНЕ В СИЛА
      
                  44В
               
               
                  Параграфи 8A и 36A са добавени от Подобрения на МСФО, издадени през май 2008 г. Предприятието прилага тези изменения за годишните периоди, започващи на или след 1 юли 2009 г. Разрешава се по-ранно прилагане. Предприятието обаче не прилага тези изменения за годишни периоди, започващи на или преди 1 юли 2009 г., освен ако не прилага също и МСФО 27 (както е изменен през 2008 г). Ако предприятието прилага измененията преди 1 юли 2009 г., то оповестява този факт. Предприятието прилага тези изменения за бъдещи периоди – от датата, на която за първи път е приложило МСФО 5, предмет на преходните разпоредби в параграф 45 на МСС 27 (изменен през май 2008 г.).
               
            Приложение към Измененията на МСФО 5
      
         
            Изменения на МСФО 1
         
      
      
         Предприятията прилагат тези изменения на МСФО 1, когато прилагат свързаните изменения на МСФО 5.
      
      
         МСФО 1   
            Параграф 34В(в) се изменя и се добавя параграф 47Л.
         
      
      Прилагане за първи път на Международните стандарти за финансовo отчитане
      
         ПРИЗНАВАНЕ И ОЦЕНКА
      
      Изключения от изискванията за прилагане с обратна сила на други МСФО
      Неконтролиращи участия
      
                  34В
               
               
                  Предприятие, прилагащо за първи път МСФО, прилага следните изисквания на МСС 27 Консолидирани и индивидуални финансови отчети (както е изменен през 2008 г.) за бъдещи периоди — от датата на преминаване към МСФО:
                  
                              а)
                           
                           
                              …
                           
                        
                              в)
                           
                           
                              изискванията на параграфи 34—37 за отчитане на загубата на контрол над дъщерно предприятие и свързаните изисквания на параграф 8А от МСФО 5.
                           
                        …
               
            
         ДАТА НА ВЛИЗАНЕ В СИЛА
      
      
                  47Л
               
               
                  Параграф 34В е изменен от Подобрения на МСФО, издадени през май 2008 г. Предприятието прилага тези изменения за годишните периоди, започващи на или след 1 юли 2009 г. Ако предприятието прилага МСС 27 (изменен 2008 г.) за по-ранен период, тези изменения също се прилагат за този по-ранен период.
               
            Изменения на Международен счетоводен стандарт 1
      Представяне на финансови отчети (преработен 2007 г.)
      
         Изменят се параграфи 68 и 71. Добавя се параграф 139В.
      
      
         Отчет за финансовото състояние
      
      
         Текущи активи
      
      
                  68
               
               
                  Оперативният цикъл на предприятието е времето между придобиването на материалите, които влизат в процеса на обработка, и тяхното реализиране в пари или парични еквиваленти. Когато оперативният цикъл на предприятието не е ясно определим, неговото времетраене се приема за дванадесет месеца. Текущите активи включват активи (от рода на материални запаси и търговски вземания), които се продават, употребяват и реализират като част от нормалния оперативен цикъл на предприятието, дори когато не се очаква да бъдат реализирани през следващите 12 месеца след края на отчетния период. Текущите активи включват също активи, държани предимно с цел търгуване (примерите включват някои финансови активи, класифицирани като държани за търгуване в съответствие с МСС 39) и текущата част на нетекущите финансови активи.
               
            
         Текущи пасиви
      
      
                  71
               
               
                  Други текущи задължения не се уреждат в рамките на нормалния оперативен цикъл, но следва да се уредят в срок от дванадесет месеца след края на отчетния период или се държат предимно с цел търгуване. Пример са някои финансови пасиви, класифицирани като държани за търгуване съгласно МСС 39, банков овърдрафт и текущата част на нетекущи финансови пасиви, дължими дивиденти, данъци върху дохода и други нетърговски задължения. Финансови пасиви, които осигуряват финансирането на дългосрочна база (т.е. не са част от оборотния капитал, използван в нормалния оперативен цикъл на предприятието), и които не следва да бъдат уредени в срок от дванадесет месеца след отчетния период, са нетекущи задължения съгласно параграфи 74 и 75.
               
            ПРЕХОДЕН ПЕРИОД И ДАТА НА ВЛИЗАНЕ В СИЛА
      
                  139В
               
               
                  Параграфи 68A и 71 са добавени от Подобрения на МСФО, издадени през май 2008 г. Предприятието прилага тези изменения за годишните периоди, започващи на или след 1 януари 2009 г. Разрешава се по-ранно прилагане. Ако едно предприятие прилага тези изменения за по-ранен период, то оповестява този факт.
               
            Изменения на Международен счетоводен стандарт 16
      Имоти, машини и съоръжения
      
         Изменят се параграфи 6 и 69. Добавят се параграфи 68А и 81Г.
      
      ДЕФИНИЦИИ
      
                  6
               
               
                  В стандарта са използвани следните термини със съответните значения:
                  …
                  
                     Възстановима стойност е по-високата от справедливата стойност на даден актив, намалена с разходите за продажбата и неговата стойност в употреба.
                  …
               
            ОТПИСВАНЕ
      
                  68A
               
               
                  Дадено предприятие обаче, което в хода на обичайната си дейност рутинно продава активи на имоти, машини и съоръжения, които е държало за отдаване под наем, следва да прехвърли тези активи в материалните запаси по тяхната балансова стойност, когато престанат да бъдат отдавани под наем и станат държани за продажба. Постъпленията от продажбата на такива активи се признават като приходи в съответствие с МСС 18 Приходи. МСФО 5 не се прилага, когато активи, държани за продажба в обичайния ход на дейността, бъдат прехвърлени към материални запаси.
               
            
                  69
               
               
                  Освобождаване от актив от имоти, съоръжения, машини и оборудване може да настъпи по различен начин (напр. чрез продажба, сключване на финансов лизинг или чрез дарения). При определяне датата на освобождаване от актива, предприятието прилага критериите на МСС 18 за признаване на приход от продажбата на стоки. МСС 17 се прилага към изваждане от употреба чрез продажба и обратен лизинг.
               
            ДАТА НА ВЛИЗАНЕ В СИЛА
      
                  81Г
               
               
                  Параграфи 6 и 69 са изменени и параграф 68А е добавен от Подобрения на МСФО, издадени през май 2008 г. Предприятието прилага тези изменения за годишните периоди, започващи на или след 1 януари 2009 г. Разрешава се по-ранно прилагане. Ако предприятието прилага тези изменения за по-ранен период, то оповестява този факт и същевременно прилага свързаните изменения на МСС 27 Отчети за паричните потоци.
               
            Приложение към Измененията на МСС 16
      
         
            Изменения на МСС 7
         
      
      
         Предприятията прилагат тези изменения на МСС 7, когато прилагат свързаните изменения на МСС 16.
      
      
         МСС 7   
            Отчети за паричните потоци
         
      
      
         Изменя се параграф 14. Добавя се параграф 55.
      
      
                  14
               
               
                  Парични потоци…
                  …
                  Някои сделки, като например продажбата на дадено оборудване, могат да донесат печалбата или загубата, която се включва в признатата печалбата или загубата. Паричните потоци, които са свързани с подобни сделки представляват парични потоци от инвестиционна дейност. Паричните плащания за производство или придобиване на активи за отдаване под наем и впоследствие държани за продажба, както е описано в параграф 68А на МСС 16 Имоти, машини и съоръжения, обаче са парични потоци от оперативна дейност. Паричните постъпления от наеми и последващи продажби на такива активи също са парични потоци от оперативни дейности.
               
            
         ДАТА НА ВЛИЗАНЕ В СИЛА
      
      
                  55
               
               
                  Параграф 14 е изменен от Подобрения на МСФО, издадени през май 2008 г. Предприятието прилага това изменение за годишните периоди, започващи на или след 1 януари 2009 г. Разрешава се по-ранно прилагане. Ако предприятието прилага това изменение за по-ранен период, то оповестява този факт и прилага параграф 68А от МСС 16.
               
            Изменения на Международен счетоводен стандарт 19
      Доходи на наети лица
      
         Изменят се параграфи 7, 8 б), 32Б, 97, 98, 111 и 160. Добавят се параграфи 111А и 159Г.
      
      ДЕФИНИЦИИ
      
                  7
               
               
                  …
                  
                     Краткосрочни доходи на наети лица представляват тези доходи на наети лица (различни от доходи при напускане), които следва да бъдат уредени в рамките на дванадесет месеца след края на периода, в който наетите лица са положили труда за тях.
                  …
                  
                     Други дългосрочни доходи на наети лица са тези доходи на наети лица (различни от доходи след напускане и доходи при прекратяване), които не следва да бъдат уредени в рамките на дванадесет месеца след края на периода, в който наетите лица са положили труда за тях.
                  …
                  
                     Възвращаемостта на активи по план за доходи на наети лица представлява лихви, дивиденти или други приходи, извличани от активите по плана, заедно с реализираните и нереализираните печалби или загуби от същите, намалени с всички разходи по управление на плана (различни от включените в актюерските предположения, използвани за оценяване на задължението за изплащане на дефиниран доход) и всички платими от самия план данъци.
                  …
                  
                     Разходите за минал трудов стаж представляват изменението на настоящата стойност на задълженията за изплащане на дефинирани доходи, произтичащи от трудовия стаж на наети лица за минали периоди, което изменение идва като резултат през текущия период вследствие въвеждането на, или промяна във доходите след напускане или други дългосрочни доходи на наети лица. Разходите за минал трудов стаж може да са или положителни (когато доходите са въведени или променени така, че настоящата стойност на задължението за изплащане на дефиниран доход се увеличава) или отрицателни (когато съществуващите доходи се променят така, че настоящата стойност на задължението за изплащане на дефиниран доход намалява).
               
            КРАТКОСРОЧНИ ДОХОДИ НА НАЕТИ ЛИЦА
      
                  8
               
               
                  Краткосрочните доходи на наети лица включват такива елементи, като:
                  
                              б)
                           
                           
                              краткосрочни компенсирани отсъствия (като платен годишен отпуск и платен отпуск по болест), когато компенсирането на отсъствията следва да се уреди в рамките на дванадесет месеца след края на периода, през който наетите лица са положили свързания с тези отпуски труд;
                           
                        
            ДОХОДИ СЛЕД НАПУСКАНЕ: РАЗГРАНИЧЕНИЕ МЕЖДУ ПЛАНОВЕ С ДЕФИНИРАНИ ВНОСКИ И ПЛАНОВЕ С ДЕФИНИРАНИ ДОХОДИ
      Планове на множество работодатели
      
                  32Б
               
               
                  МСС 37 Провизии, условни пасиви и условни активи изисква предприятието да признае или да оповести информация относно определени условни задължения. В контекста на план на множество работодатели условно задължение може да възникне например при:
                  
                              а)
                           
                           
                              …
                           
                        
            ДОХОДИ СЛЕД НАПУСКАНЕ: ПЛАНОВЕ С ДЕФИНИРАНИ ДОХОДИ
      
         Разходи за минал трудов стаж
      
      
                  97
               
               
                  Разходи за минал трудов стаж възникват, когато предприятието въвежда план с дефинирани доходи, който отнася доходи към минал трудов стаж, или променя платимите доходи за минал трудов стаж по съществуващ план с дефинирани доходи. Такива промени са в замяна на положения труд (прослужено време — бел. ред.) от наетите лица през периода, докато доходите, за които те се отнасят, станат безусловно придобити. Следователно разходите за минал трудов стаж се признават през този период независимо от факта, че разходите се отнасят за трудов стаж на наетото лице през предходни периоди. Предприятието оценява разходите за минал трудов стаж като промяна на задължението, произтичащо от изменението (вж. параграф 64). Отрицателни разходи за минал трудов стаж възникват, когато предприятието промени доходите, отнасящи се към минал трудов стаж така, че настоящата стойност на задължението за изплащане на дефинирани доходи намалява.
               
            
                  98
               
               
                  Разходите за минал трудов стаж изключват:
                  
                              а)
                           
                           
                              ефекта върху задължението да се изплащат доходи за трудов стаж през предходни години от разликите между фактическите и предходните предвиждания за увеличенията на заплатите, (не съществуват разходи за минал трудов стаж, понеже актюерските предположения позволяват прогнозиране на заплатите);
                           
                        
                              б)
                           
                           
                              отклонения под и над предвижданията за увеличение на пенсиите по усмотрение на предприятието, когато същото има конструктивно задължение да даде такива увеличения (не съществуват разходи за минал трудов стаж, понеже в актюерските прогнози се предвиждат такива увеличения);
                           
                        
                              в)
                           
                           
                              приблизителните оценки на повишението на доходите, което е в резултат на актюерските печалби, които вече са били признати във финансовите отчети, ако предприятието е задължено или съгласно формалните условия на плана (или поради конструктивно задължение, което е извън тези условия), или по закон, да използва всеки излишък в плана за доходи на участниците в същия, дори ако увеличението на дохода все още не е формално дадено (произтичащото увеличение в задължението представлява актюерска загуба, а не разходи за минал трудов стаж, вж. параграф 85 б));
                           
                        
                              г)
                           
                           
                              увеличението на безусловно придобитите доходи, когато при отсъствието на нови или повишени доходи, наетите лица изпълнят условията за безусловно придобиване на правата (не съществуват разходи за минал трудов стаж, понеже приблизително оценената стойност на доходите е била призната като разходи за текущ трудов стаж по време на полагането на същия); и
                           
                        
                              д)
                           
                           
                              ефекта от промени в плана, които намаляват доходите за бъдещ трудов стаж (съкращение).
                           
                        
            Съкращения и уреждания
      
                  111
               
               
                  Съкращаване е налице, когато предприятието или:
                  
                              а)
                           
                           
                              явно се е ангажирало да направи съществено намаление на броя наети лица, обхванати от план; или
                           
                        
                              б)
                           
                           
                              измени условията на план с дефинирани доходи, така че съществен елемент от бъдещия трудов стаж на текущо наетите лица вече да не отговаря на условията за доходи или пък да отговаря на условията само за редуцирани доходи.
                           
                        Съкращение може да възникне в резултат от изолирано събитие, като например закриване на завод, преустановяване на дейност или прекратяване или временно спиране на план, или намаление на степента, до която бъдещи увеличения на заплатите са свързани с доходите, платими за минал трудов стаж. Съкращенията често са свързани с преструктуриране. Когато това е така, предприятието отчита съкращаването по същото време, по което и съответното, свързано с него, преструктуриране.
               
            
                  111A
               
               
                  Когато промяна в плана намали доходите, само ефектът върху намалението за бъдещ трудов стаж представлява съкращение. Ефектът от всяко намаление за минал трудов стаж представлява отрицателни разходи за минал трудов стаж.
               
            ДАТА НА ВЛИЗАНЕ В СИЛА
      
                  159Г
               
               
                  Параграфи 7, 8 б), 32Б, 97, 98 и 111са изменени и параграф 111А е добавен от Подобрения на МСФО, издадени през май 2008 г. Предприятието прилага измененията в параграфи 7 8б) и 32Б за годишните периоди, започващи на или след 1 януари 2009 г. Разрешава се по-ранно прилагане. Ако едно предприятие прилага тези изменения за по-ранен период, то оповестява този факт. Предприятието прилага измененията в параграфи 97, 98, 111 и 111А към промени в доходите, настъпили на или след 1 януари 2009 г.
               
            
                  160
               
               
                  МСС 8 е приложим, когато предприятието променя счетоводната си политика, за да отрази промените, посочени в параграфи 159—159Г. При прилагането на тези промени със задна дата, както изисква МСС 8, предприятието третира тези промени, сякаш са били прилагани към същото време, както и останалата част от стандарта. Изключението е, че предприятието може да оповести сумите, изисквани от параграф 120А(п) като суми, които се определят за всеки годишен период със задна дата от първия годишен период, представен във финансовите отчети, в който предприятието е приложило измененията в параграф 120А.
               
            Изменения на Международен счетоводен стандарт 20
      Счетоводно отчитане на безвъзмездни средства, предоставени от държавата, и оповестяване на държавна помощ
      
         Параграф 37 се заличава. Добавят се параграфи 10А и 43.
      
      БЕЗВЪЗМЕЗДНИ СРЕДСТВА, ПРЕДОСТАВЕНИ ОТ ДЪРЖАВАТА
      
                  10A
               
               
                  Ползата на правителствен заем с лихва под пазарния процент се третира като безвъзмездни средства, предоставени от държавата. Заемът се признава и оценява съгласно МСС 39 Финансови инструменти: признаване и оценяване. Ползата от лихвата под пазарния процент се оценява като разликата между началната балансова стойност на заема, определена съгласно МСС 39 и получените постъпления. Ползата се отчита съгласно настоящия стандарт. Предприятието взема предвид условията и задълженията, които са били или трябва да бъдат изпълнени при определяне на разходите, които е предназначена да компенсира ползата от заема.
               
            ДЪРЖАВНА ПОМОЩ
      
                  37
               
               
                  [Заличен]
               
            ДАТА НА ВЛИЗАНЕ В СИЛА
      
                  43
               
               
                  Параграф 37 е заличен и параграф 10A е добавен от Подобрения на МСФО, издадени през май 2008 г. Предприятието прилага тези изменения за държавни заеми, получени през годишни периоди, започващи на или след 1 януари 2009 г. Разрешава се по-ранно прилагане. Ако едно предприятие прилага тези изменения за по-ранен период, то оповестява този факт.
               
            Изменения на Международен счетоводен стандарт 23
      Разходи по заеми (преработен 2007 г.)
      
         Изменя се параграф 6. Добавя се параграф 29А.
      
      ДЕФИНИЦИИ
      
                  6
               
               
                  Разходите по заеми могат да включват:
                  
                              а)
                           
                           
                              Разходите за лихви, изчислени по метода на ефективния лихвен процент, както е описан в МСС 39 Финансови инструменти: признаване и оценяване;
                              
                           
                        
                              б)
                           
                           
                              [заличен]
                           
                        
                              в)
                           
                           
                              [заличен]
                           
                        
                              г)
                           
                           
                              финансови разходи по отношение на финансов лизинг, признат в съответствие с МСС 17 Лизинг; и
                           
                        
                              д)
                           
                           
                              курсови разлики, произтичащи от валутни заеми, в степента, в която се разглеждат като корекция на разходите за лихви.
                           
                        
            ДАТА НА ВЛИЗАНЕ В СИЛА
      
                  29A
               
               
                  Параграф 6 е изменен от Подобрения на МСФО, издадени през май 2008 г. Предприятието прилага това изменение за годишните периоди, започващи на или след 1 януари 2009 г. Разрешава се по-ранно прилагане. Ако едно предприятие прилага тези изменения за по-ранен период, то оповестява този факт.
               
            Изменения на Международен счетоводен стандарт 27
      Консолидирани и индивидуални финансови отчети
      
         Изменя се параграф 37. Добавя се параграф 43А.
      
      СЧЕТОВОДНО ОТЧИТАНЕ НА ИНВЕСТИЦИИ В ДЪЩЕРНИ ПРЕДПРИЯТИЯ, СЪВМЕСТНО КОНТРОЛИРАНИ ПРЕДПРИЯТИЯ И АСОЦИИРАНИ ПРЕДПРИЯТИЯ В ИНДИВИДУАЛНИТЕ ФИНАНСОВИ ОТЧЕТИ
      
                  37
               
               
                  Когато предприятието изготвя индивидуални финансови отчети, то отчита инвестициите в дъщерни предприятия, съвместно контролирани предприятия и асоциирани предприятия:
                  
                              а)
                           
                           
                              по цена на придобиване (себестойност), или
                           
                        
                              б)
                           
                           
                              в съответствие с МСС 39.
                           
                        Предприятието прилага същото счетоводно отчитане за всяка категория инвестиции. Инвестиции, отчетени по цена на придобиване, се отчитат в съответствие с МСФО 5 Нетекущи активи, държани за продажба, и преустановени дейности, когато те са класифицирани като държани за продажба (или включени в група за изваждане от употреба, която е класифицирана като държана за продажба) съгласно МСФО 5. Оценяването на инвестиции, отчетени в съответствие с МСС 39, не се променя при тези обстоятелства.
               
            ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
      
                  43A
               
               
                  Параграф 37 е изменен от Подобрения на МСФО, издадени през май 2008 г. Предприятието прилага това изменение за годишните периоди, започващи на или след 1 януари 2009 г. от датата, на която за първи път прилага МСФО 5. Разрешава се по-ранно прилагане. Ако едно предприятие прилага тези изменения за по-ранен период, то оповестява този факт.
               
            Изменения на Международен счетоводен стандарт 28
      Инвестиции в асоциирани предприятия
      
         Изменят се параграфи 1 и 33 и заглавието над параграф 41. Добавя се параграф 41В.
      
      ОБХВАТ
      
                  1
               
               
                  Настоящият Стандарт се прилага при отчитането на инвестиции в асоциирани предприятия. Той не се прилага при отчитането на инвестиции в асоциирани предприятия, държани от:
                  
                              а)
                           
                           
                              организации с рисков капитал или
                           
                        
                              б)
                           
                           
                              взаимни фондове, тръстове с инвестиционни единици и подобни предприятия, включително и застрахователни фондове, свързани с инвестицията,
                           
                        които при първоначалното признаване са отчетени по справедлива стойност чрез печалбата или загубата или са класифицирани като държани за търгуване и се отчитат в съответствие с МСС 39 Финансови инструменти: признаване и оценяване. Такива инвестиции се оценяват по справедлива стойност в съответствие с МСС 39, като промените в справедливата стойност се отразяват в печалбата или загубата за периода на промяната. Предприятие, което държи такава инвестиция, прави оповестяванията, изисквани от параграф 37е).
               
            ПРИЛОЖЕНИЕ НА МЕТОДА НА СОБСТВЕНИЯ КАПИТАЛ
      Загуби от обезценка
      
                  33
               
               
                  Тъй като положителната репутация, включена в балансовата стойност на инвестицията в асоциирано предприятие не се отчита самостоятелно, тя не се проверява отделно за обезценка чрез прилагане на изискванията за проверка на обезценката съгласно МСС 36 Обезценка на активи. Вместо това цялата балансова стойност на инвестицията се проверява съгласно МСС 36 за обезценка, като се сравнява нейната възстановима стойност (по-високата от стойността в употреба и справедливата стойност минус разходите за продажба) с балансовата й стойност, в случаите, когато прилагането на МСС 39 показва, че инвестицията може да се е обезценила. Загубата от обезценка, призната в такива обстоятелства, не се разпределя към никой актив, включително репутацията, която съставлява част от балансовата стойност на инвестицията в асоциираното предприятие. Съответно, всяко обратно възстановяване на тази загуба от обезценка се признава в съответствие с МСС 36 в степента, в която възстановимата стойност на инвестицията впоследствие се увеличава. При определяне стойността в употреба на инвестицията, предприятието оценява приблизително:
                  
                              а)
                           
                           
                              …
                           
                        
            ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
      
                  41В
               
               
                  Параграфи 1 и 33 са добавени от Подобрения на МСФО, издадени през май 2008 г. Предприятието трябва да прилага тези изменения за годишните периоди, започващи на или след 1 януари 2009 г. Разрешава се по-ранно прилагане. Ако предприятието прилага тези изменения за по-ранен период, то оповестява този факт и прилага за този по-ранен период измененията на параграф 3 от МСФО 7 Финансови инструменти: оповестяване, параграф 1 от МСС 31 и параграф 4 от МСС 32 Финансови инструменти: представяне, издаден през май 2008 г. Разрешава се предприятието да прилага измененията за бъдещи периоди.
               
            Изменения на Международен счетоводен стандарт 31
      Дялове в съвместни предприятия
      
         Изменят се параграф 1 и заглавието над параграф 58. Добавя се параграф 58Б.
      
      ОБХВАТ
      
                  1
               
               
                  Настоящият Стандарт се прилага при отчитането на дяловете в съвместни предприятия и при отчитането на активите, пасивите, приходите и разходите във финансовите отчети на контролиращите съдружници в съвместното предприятие и на инвеститорите, независимо от структурите или формите, под които се извършват дейностите на съвместното дружество. Той обаче не се прилага при дялове на контролиращи съдружници в съвместно контролирани предприятия, държани от:
                  
                              а)
                           
                           
                              организации с рисков капитал или
                           
                        
                              б)
                           
                           
                              взаимни фондове, тръстове с инвестиционни единици и подобни предприятия, включително и застрахователни фондове, свързани с инвестицията,
                           
                        които при първоначалното признаване са отчетени по справедлива стойност чрез печалбата или загубата или са класифицирани като държани за търгуване и се отчитат в съответствие с МСС 39 Финансови инструменти: признаване и оценяване. Такива инвестиции се оценяват по справедлива стойност в съответствие с МСС 39, като промените в справедливата стойност се отразяват в печалбата или загубата за периода на промяната. Контролиращ съдружник в съвместно предприятие, който държи такъв дял, прави оповестяванията, изисквани от параграфи 55 и 56.
               
            ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
      
                  58Б
               
               
                  Параграф 1 е изменен от Подобрения на МСФО, издадени през май 2008 г. Предприятието прилага това изменение за годишните периоди, започващи на или след 1 януари 2009 г. Разрешава се по-ранно прилагане. Ако предприятието прилага тези изменения за по-ранен период, то оповестява този факт и прилага за този по-ранен период измененията на параграф 3 от МСФО 7 Финансови инструменти: оповестяване, параграф 1 от МСС 28 и параграф 4 от МСС 32 Финансови инструменти: представяне, издаден през май 2008 г. Разрешава се предприятието да прилага измененията за бъдещи периоди.
               
            Приложение към Измененията на МСС 28 и МСС 31
      
         
            Изменения на други МСФО
         
      
      
         Предприятията прилагат измененията на МСФО 7 и МСС 32 в това приложение, когато прилагат свързаните изменения на МСС 28 и МСС 31.
      
      
         МСФО 7   
            Финансови инструменти: Оповестяване
         
      
      
         Изменя се параграф 3а). Добавя се параграф 44Г.
      
      
         ОБХВАТ
      
      
                  3
               
               
                  Настоящият МСФО се прилага от всички предприятия за всички видове финансови инструменти, с изключение на:
                  
                              а)
                           
                           
                              тези дялове в дъщерни, асоциирани и съвместни предприятия, които се отчитат счетоводно съгласно МСС 27 Консолидирани и индивидуални финансови отчети, МСС 28 Инвестиции в асоциирани предприятия или МСС 31 Дялове в съвместни предприятия. В някои случаи обаче МСС 27, МСС 28 или МСС 31 разрешават предприятието да отчете дял в дъщерно, асоциирано или съвместно предприятие като използва МСС 39; в тези случаи предприятията прилагат изискванията на настоящия МСФО. Предприятията също така прилагат настоящия МСФО към всички деривативи, свързани с дялове в дъщерни, асоциирани или съвместни предприятия, освен когато деривативите отговарят на дефиницията за инструмент на собствения капитал в МСС 32;
                           
                        
            
         ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
      
      
                  44Г
               
               
                  Параграф 3а) е изменен от Подобрения на МСФО, издадени през май 2008 г. Предприятието прилага това изменение за годишните периоди, започващи на или след 1 януари 2009 г. Разрешава се по-ранно прилагане. Ако предприятието прилага тези изменения за по-ранен период, то оповестява този факт и прилага за този по-ранен период измененията на параграф 1 от МСС 28, параграф 1 от МСС 31 и параграф 4 от МСС 32, издадени през май 2008 г. Разрешава се предприятието да прилага измененията за бъдещи периоди.
               
            
         МСС 32   
            Финансови инструменти: представяне
         
      
      
         Изменят се параграф 4а) и заглавието над параграф 96. Добавя се параграф 97Г.
      
      
         ОБХВАТ
      
      
                  4
               
               
                  Настоящият стандарт се прилага от всички предприятия по отношение на всички видове финансови инструменти, с изключение на:
                  
                              а)
                           
                           
                              тези дялове в дъщерни, асоциирани и съвместни предприятия, които се отчитат счетоводно съгласно МСС 27 Консолидирани и индивидуални финансови отчети, МСС 28 Инвестиции в асоциирани предприятия или МСС 31 Дялове в съвместни предприятия. В някои случаи обаче МСС 27, МСС 28 или МСС 31 разрешават предприятието да отчете дял в дъщерно, асоциирано или съвместно предприятие като използва МСС 39; в тези случаи предприятията прилагат изискванията на настоящия стандарт. Предприятията прилагат настоящия стандарт и по отношение на всички деривативи за дялове в дъщерни, асоциирани или съвместни предприятия;
                           
                        
            
         ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
      
      
                  97Г
               
               
                  Параграф 4 е изменен от Подобрения на МСФО, издадени през май 2008 г. Предприятието прилага това изменение за годишните периоди, започващи на или след 1 януари 2009 г. Разрешава се по-ранно прилагане. Ако предприятието прилага тези изменения за по-ранен период, то оповестява този факт и прилага за този по-ранен период измененията на параграф 3 от МСФО 7, параграф 1 от МСС 28 и параграф 1 от МСС 31, издадени през май 2008 г. Разрешава се предприятието да прилага измененията за бъдещи периоди.
               
            Изменения на Международен счетоводен стандарт 29
      Финансово отчитане при свръхинфлационни икономики
      
         Изменят се параграфи 6, 15 и 19. Тези изменения следва да се прилагат за годишните периоди, започващи на или след 1 януари 2009 г. Разрешава се по-ранно прилагане.
      
      ПРЕИЗЧИСЛЕНИЕ НА ФИНАНСОВИТЕ ОТЧЕТИ
      
                  6
               
               
                  Предприятия, които изготвят финансови отчети на база историческа стойност правят това без оглед както на промените в общото равнище на цените, така и на увеличенията на определени цени на признати активи или пасиви. Изключение са онези активи и пасиви, които предприятието е длъжно или избира да оценява по справедлива стойност. Например имоти, машини и съоръжения могат да се преоценяват към справедлива стойност, а биологическите активи по принцип се изисква да се оценяват по справедлива стойност. Някои предприятия обаче представят финансови отчети, основани на подхода на текущата стойност, който отразява влиянията на промените в конкретните цени на притежаваните активи.
               
            
                  15
               
               
                  Повечето непарични позиции се отчитат по себестойност или по себестойност, намалена с амортизация. оттук следва, че те се представят по стойности, валидни към датата на тяхното придобиване. Преизчислената себестойност или себестойността, намалена с амортизацията, на всяка една позиция се определя, като към нейната историческа стойност и натрупана амортизация се приложи изменението на общия ценови индекс от датата на придобиването до края на отчетния период. Например имотите, машините и съоръженията, инвестициите, материалните запаси от суровини и материали, положителната репутация, патентите, търговските марки и подобни активи се преизчисляват от датите на тяхната покупка. Материалните запаси от полуготова и готова продукция се преизчисляват от датите, на които са били извършени разходите за покупката и преработката.
               
            
                  19
               
               
                  Преизчислената стойност на непарична статия се намалява, съгласно съответния МСФО, когато тя надвишава възстановимата й стойност. Например, преизчислени стойности на имоти, машини и съоръжения, положителна репутация, патенти и търговски марки се намаляват до възстановимата стойност, а преизчислените стойности на материалните запаси се намаляват до нетна реализуема стойност.
               
            Изменение на Международен счетоводен стандарт 36
      Обезценка на активи
      
         Изменя се параграф 134е). Добавя се параграф 140В.
      
      ОПОВЕСТЯВАНЕ
      Приблизителни оценки, използвани за определяне на възстановимата стойност на единици, генериращи парични потоци, съдържащи положителна репутация или нематериални активи с неопределен полезен живот
      
                  134
               
               
                  Предприятието оповестява информацията, изисквана от а)—е) за всяка единица, генерираща парични потоци (група единици), за която балансовата стойност на положителната репутация или нематериалните активи с неопределен полезен живот, разпределени към тази единица (група единици), е значителна в сравнение с общата балансова стойност на положителната репутация или нематериалните активи с неопределен полезен живот на предприятието:
                  
                              д)
                           
                           
                              ако възстановимата стойност на единицата (групата единици) е основана на справедливата стойност, намалена с разходите по продажба, метода, използван за определяне на справедливата стойност, намалена с разходите по продажба. Ако справедливата стойност, намалена с разходите по продажба не е определена чрез наблюдавана пазарна цена за единицата (групата единици), трябва да се оповести също и следната информация:
                              
                                          i)
                                       
                                       
                                          описание на всяко ключово предположение, на което ръководният екип основава своето определение на справедливата стойност, намалена с разходите по продажба. Ключови предположения са тези, към които възстановимата стойност на единицата (групата единици) е най-чувствителна;
                                       
                                    
                                          ii)
                                       
                                       
                                          описание на подхода на ръководния екип към определяне на стойността (-ите), дадени на всяко ключово предположение, дали тази стойност отразява минал опит или, ако е подходящо, е в съответствие с външни източници на информация, и ако не — защо се различава от миналия опит или от външните източници на информация;
                                       
                                    Ако справедливата стойност, намалена с разходите за продажба, е определена чрез използване на прогнози на дисконтирани парични потоци, следва да се оповести също и следната информация:
                              
                                          iii)
                                       
                                       
                                          периода, за който ръководният екип е направил прогнози на паричните потоци;
                                       
                                    
                                          iv)
                                       
                                       
                                          темпът на растеж, използван за екстраполиране на прогнозите на паричните потоци;
                                       
                                    
                                          v)
                                       
                                       
                                          проценти на дисконтиране, приложени към прогнозите на паричните потоци;
                                       
                                    
                        
            ПРЕХОДНИ РАЗПОРЕДБИ И ДАТА НА ВЛИЗАНЕ В СИЛА
      
                  140В
               
               
                  Параграф 134д) е изменен от Подобрения на МСФО, издадени през май 2008 г. Предприятието прилага това изменение за годишните периоди, започващи на или след 1 януари 2009 г. Разрешава се по-ранно прилагане. Ако едно предприятие прилага тези изменения за по-ранен период, то оповестява този факт.
               
            Изменения на Международен счетоводен стандарт 38
      Нематериални активи
      
         Изменят се параграфи 69, 70 и 98. Добавят се параграфи 69А и 130Г.
      
      ПРИЗНАВАНЕ НА РАЗХОД
      
                  69
               
               
                  В някои случаи разходите са направени, за да осигурят бъдещи икономически ползи на предприятието, но не е придобит или създаден никакъв нематериален актив или друг актив, който може да бъде признат. В случая на доставка на стоки предприятието признава такъв разход, когато получи право на достъп до стоките. В случая на доставка на услуги предприятието признава такъв разход, когато получи услугите. Например, освен когато формира част от стойността на бизнес комбинация, разходите по научноизследователската дейност са признати като разход в момента, в който са направени (вж. параграф 54). Други примери на разходи, които са признати като разход в момента, в който са направени, са:
                  
                              а)
                           
                           
                              …
                           
                        
                              в)
                           
                           
                              Разходи за дейности по реклама и промоция (включително поръчки по каталог по пощата).
                           
                        
                              г)
                           
                           
                              …
                           
                        
            
                  69A
               
               
                  Предприятието има право на достъп до стоките, когато ги притежава. По аналогичен начин, то има право на достъп до стоките, когато те са били произведени от доставчика в съответствие с условията и сроковете на договора за доставка и предприятието може да изисква доставката им срещу заплащане. Услугите се получават, в момента на тяхното извършване от доставчика в съответствие с договора за предоставянето им на предприятието, а не когато предприятието ги използва, за да предоставя други услуги, например да достави реклама на клиенти.
               
            
                  70
               
               
                  Параграф 68 не изключва възможността предприятието да признае предплащането като актив, когато плащането за стоките е извършено, преди предприятието да получи правото на достъп до стоките. По аналогичен начин, параграф 68 не изключва възможността предприятието да признае предплащането като актив, когато плащането за услугите е извършено, преди предприятието да получи тези услуги.
               
            НЕМАТЕРИАЛНИ АКТИВИ С ОГРАНИЧЕН ПОЛЕЗЕН ЖИВОТ
      Амортизационен период и метод на амортизация
      
                  98
               
               
                  За да се разпредели амортизуемата сума на актив на систематична база за срока на неговия полезен живот, може да се използват разнообразни методи на аморти-зация. Тези методи включват линейния метод, метода на намаляващия остатък и метода на производствената единица. Използваният метод се избира на базата на очаквания модел на потребление на очакваните бъдещи икономически ползи, при-същи на актива и се прилага последователно в отделните периоди, освен ако няма промяна в очаквания модел на потребление на тези бъдещи икономически ползи.
               
            ПРЕХОДНИ РАЗПОРЕДБИ И ДАТА НА ВЛИЗАНЕ В СИЛА
      
                  130Г
               
               
                  Параграфи 69, 70 и 98 са изменени и параграф 69А е добавен от Подобрения на МСФО, издадени през май 2008 г. Предприятието прилага тези изменения за годишните периоди, започващи на или след 1 януари 2009 г. Разрешава се по-ранно прилагане. Ако едно предприятие прилага тези изменения за по-ранен период, то оповестява този факт.
               
            Изменения на Международен счетоводен стандарт 39
      Финансови инструменти: признаване и оценяване
      
         Изменят се параграфи 9, 73 и НП8. Добавят се параграфи 50А и 108В.
      
      ДЕФИНИЦИИ
      
                  9
               
               
                  В стандарта са използвани следните термини със съответните значения:
                  …
               
            
         Дефиниции на четири категории финансови инструменти
      
      
         Финансов актив или финансов пасив, отчитан по справедлива стойност в печалбата или загубата, е финансов актив или финансов пасив, който отговаря на едно от следните условия:
      
                  а)
               
               
                  Класифициран е като държан за търгуване. Финансов актив или финансов пасив е класифициран като държан за търгуване, когато:
                  
                              i)
                           
                           
                              е придобит или възникнал главно с цел да бъде продаден или закупен обратно в близко бъдеще;
                           
                        
                              ii)
                           
                           
                              при първоначално признаване е част от портфейл от разграничими финансови инструменти, които се упра-вляват заедно и за които съществуват доказателства за скорошен действителен модел на краткосрочна печалба; или
                           
                        
                              iii)
                           
                           
                              е дериватив (с изключение на дериватив, който представлява договор за финансова гаранция или е определен като такъв и който е ефективен хеджиращ инструмент.
                           
                        
            
                  б)
               
               
                  …
               
            ОЦЕНЯВАНЕ
      Прекласифициране
      
                  50A
               
               
                  Следните промени в обстоятелствата не представляват прекласифициране за целите на параграф 50:
                  
                              а)
                           
                           
                              дериватив, който е определен в миналото като такъв и е ефективен хеджиращ инструмент в хеджиране на парични потоци или хеджиране на нетна инвестиция, вече не отговаря на условията за такъв;
                           
                        
                              б)
                           
                           
                              даден дериватив става определен и ефективен хеджиращ инструмент в хеджиране на парични потоци или хеджиране на нетна инвестиция;
                           
                        
                              в)
                           
                           
                              финансови активи се прекласифицират, когато застрахователно дружество промени счетоводната си политика в съответствие с параграф 45 на МСФО 4.
                           
                        
            ХЕДЖИРАНЕ
      Хеджиращи инструменти
      Инструменти, отговарящи на изискванията
      
                  73
               
               
                  За целите на отчитане на хеджирането само инструменти, които съдържат контрагент, който е външно лице по отношение на отчитащото се предприятие (т.е. външно лице за групата, сегмента или отделното предприятие, което се отчита) може да бъде определен като хеджиращ инструмент. Въпреки че отделните предприятия в консолидираната група или подразделения на предприятието могат да сключват сделки с цел хеджиране с други предприятия в групата или подразделения на предприятието, вътрешно груповите сделки се елиминират при консолидацията. Следователно такива сделки с цел хеджиране не отговарят на условията за отчитане на хеджирането в консолидираните финансови отчети на групата. Те обаче могат да отговарят на условията за отчитане на хеджирането в индивидуалните или отделни финансови отчети на отделните предприятия в групата, при положение че са външни лица по отношение на отделното предприятие, което се отчита.
               
            ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
      
                  108В
               
               
                  Параграфи 9, 73 и НП8 са изменени и параграф 50А е добавен от Подобрения на МСФО, издадени през май 2008 г. Предприятието прилага тези изменения за годишните периоди, започващи на или след 1 януари 2009 г. Предприятието прилага измененията в параграфи 9 и 50А от датата и по начина, по който е прилагало измененията от 2005 г., описани в параграф 105А. Разрешава се тяхно по-ранно прилагане. Ако предприятието прилага тези изменения за по-ранен период, то оповестява този факт.
               
            Изменение на насоки за приложение на МСС 39
      Финансови инструменти: признаване и оценяване
      ДЕФИНИЦИИ (ПАРАГРАФИ 8 И 9)
      Ефективен лихвен процент
      
                  НП8
               
               
                  Ако предприятието преразгледа приблизителните си оценки за плащания или вземания, то коригира балансовата стойност на финансовия актив или финансов пасив (или на групата на финансовите инструменти), за да отрази действителните и преразгледани очаквани парични потоци. Предприятието преизчислява балансовата стойност, като изчислява настоящата стойност на очакваните бъдещи парични потоци по първо-началния ефективен лихвен процент за финансовия инструмент, или когато е приложимо, преразгледания ефективен лихвен процент, изчислен съгласно параграф 92. Корекцията се признава в печалбата или загубата като приход или разход. Ако финансов актив се прекласифицира в съответствие с параграф 50Б, 50Г или 50Д и предприятието съответно увеличи очакванията си за бъдещи парични постъпления в резултат на увеличена възстановяемост на тези парични постъпления, въздействието от такова увеличаване се признава като корекция на ефективния лихвен процент от датата на промяната в очакванията, а не като корекция на балансовата стойност на актива към датата на промяната в очакванията.
               
            Изменения на Международен счетоводен стандарт 40
      Инвестиционни имоти
      
         Изменят се параграфи 8, 9, 48, 53, 54 и 57. Параграф 22 се заличава и се добавят параграфи 53А, 53Б и 85Б.
      
      ДЕФИНИЦИИ
      
                  8
               
               
                  Следните случаи са примери на инвестиционни имоти:
                  
                              а)
                           
                           
                              …
                           
                        
                              д)
                           
                           
                              имот, който се изгражда или разработва за бъдещо използване като ин-вестиционен имот;
                           
                        
            
                  9
               
               
                  Следните случаи са примери на статии, които не са инвестиционни имоти и следо-вателно остават извън обхвата на този стандарт:
                  
                              а)
                           
                           
                              …
                           
                        
                              г)
                           
                           
                              [заличен]
                           
                        
                              д)
                           
                           
                              …
                           
                        
            ОЦЕНЯВАНЕ ПРИ ПРИЗНАВАНЕ
      
                  22
               
               
                  [Заличен]
               
            Модел на справедливата стойност
      
                  48
               
               
                  В изключителни случаи, когато предприятието за първи път придобива инвести-ционен имот (или когато съществуващ имот за първи път става инвестиционен имот след промяна в използването), има ясно доказателство, че променливостта в интервала от при-емливи оценки на справедливата стойност ще бъде толкова голяма и вероятност-ите за различни резултати ще бъдат толкова трудни за оценяване, че се обезсилва полезността на отделната приблизителна оценка на справедливата стойност. Това може да показва, че справедливата стойност на имота няма да бъде достоверно определима на непрекъсната основа (вж. параграф 53).
               
            
         
            Невъзможност да се оцени надеждно справедливата стойност
         
      
      
                  53
               
               
                  Съществува предположение, което подлежи на оборване, че предприятието ще може да определи достоверно справедливата стойност на инвестиционен имот на непрекъсната основа. В изключителни случаи обаче, когато предприятието за първи път придобива инвестиционен имот (или когато съществуващ имот за първи път става инвестиционен имот след промяна в използването), има ясни доказателства, че предприятието няма да може да определи достоверно справедливата стойност на инвестиционен имот на непрекъсната основа. Това възниква само когато сравнимите пазарни сделки са редки и няма алтернативни надеждни оценки на справедливата стойност (например основани на прогнозите за дисконтираните парични потоци). Ако предприятието определи, че справедливата стойност на инвестиционен имот в процес на строителство не е надеждно определима, но очаква справедливата стойност на имота да бъде надеждно определима, когато строителството приключи, то оценява този инвестиционен имот в процес на строителство по себестойност, докато или неговата справедлива стойност стане надеждно определима, или строителството бъде завършено (което от двете е по-рано). Ако предприятието определи, че справедливата стойност на инвестиционен имот (различен от инвестиционен имот в процес на строителство) не е надеждно определима на непрекъсната основа, предприятието оценява този инвестиционен имот, като използва модела на цената на придобиване в МСС 16. Остатъчната стойност на инвестиционния имот се приема за нула. Предприятието продължава да прилага МСС 16 до освобождаването от инвестиционния имот.
               
            
                  53A
               
               
                  В момента, в който предприятието може да оцени надеждно справедливата стойност на инвестиционен имот в процес на строителство, който преди е бил оценяван по себестойност, то оценява този имот по справедливата му стойност. В момента, в който строителството на този имот завърши, се приема, че справедливата му стойност може да се оцени надеждно. Ако това не е така, в съответствие с параграф 53 имотът се отчита по метода на цената на придобиване съгласно МСС 16.
               
            
                  53Б
               
               
                  Предположението, че справедливата стойност на инвестиционен имот в процес на строителство може да се оцени надеждно, може да се обори само при начално признаване. Предприятие, което е оценило инвестиционен имот в процес на строителство по справедлива стойност, не може да заключи, че справедливата стойностна завършения инвестиционен имот не може да се определи надеждно.
               
            
                  54
               
               
                  В изключителните случаи, когато предприятието е принудено по причините, изложени в параграф 53, да оценява инвестиционен имот, използвайки модела на цената на придобиване в МСС 16, предприятието оценява всичките си други инвестиционни имоти по справедлива стойност, включително инвестиционния имот в процес на строителство. В тези случаи въпреки че предприятието може да използва модела на цената на придобиване за един инвес-тиционен имот, то трябва да продължи да отчита останалите имоти по модела на справедливата стойност.
               
            ПРЕХВЪРЛЯНИЯ
      
                  57
               
               
                  Прехвърляния от или към инвестиционен имот се правят, само когато има промяна в използването, доказана чрез:
                  
                              а)
                           
                           
                              …
                           
                        
                              в)
                           
                           
                              край на ползването от собственика — за прехвърляне от ползван от собственика имот в инвестиционен имот; или
                           
                        
                              г)
                           
                           
                              започване на оперативен лизинг към друга страна — за прехвърляне от материален запас в инвестиционен имот;
                           
                        
                              д)
                           
                           
                              [заличен]
                           
                        
            ДАТА НА ВЛИЗАНЕ В СИЛА
      
                  85Б
               
               
                  Изменят се параграфи 8, 9, 48, 53, 54 и 57, параграф 22 се заличава и се добавят параграфи 53A и 53Б от Подобрения на МСФО, издадени през май 2008 г. Предприятието прилага тези изменения за годишните периоди, започващи на или след 1 януари 2009 г. На предприятието се разрешава да прилага изменението за инвестиционен имот в процес на строителство от която и да е дата преди 1 януари 2009 г., при положение че справедливите стойности на инвестиционните имоти в процес на строителство са били определени към тези дати. Разрешава се по-ранно прилагане. Ако предприятието прилага тези изменения за по-ранен период, то оповестява този факт и същевременно прилага измененията в параграфи 5 и 81Д на МСС 16 Имоти, машини и съоръжения.
               
            Приложение към Измененията на МСС 40
      
         
            Изменение на МСС 16
         
      
      
         Предприятията прилагат изменението на МСС 16 в настоящото приложение, когато прилагат свързаните изменения на МСС 40.
      
      
         МСС 16   
            Имоти, машини и съоръжения
         
      
      
         Изменя се параграф 5. Добавя се параграф 81Д.
      
      
                  5
               
               
                  Предприятие, което използва модела на цената на придобиване за инвестиционни имоти съгласно МСС 40 Инвестиционни имоти, използва модела на цената на придобиване и по настоящия стандарт.
               
            
         ДАТА НА ВЛИЗАНЕ В СИЛА
      
      
                  81Д
               
               
                  Параграф 5 е изменен от Подобрения на МСФО, издадени през май 2008 г. Предприятието прилага тези изменения за годишните периоди, започващи на или след 1 януари 2009 г. По-ранното прилагане се разрешава, ако предприятието прилага същевременно и измененията на параграфи 8, 9, 22, 48, 53, 53A, 53Б, 54, 57 и 85Б на МСС 40. Ако едно предприятие прилага тези изменения за по-ранен период, то оповестява този факт.
               
            Изменения на Международен счетоводен стандарт 41
      Земеделие
      
         Изменят се параграфи 5, 6, 17, 20 и 21. Добавя се параграф 60.
      
      ДЕФИНИЦИИ
      Дефиниции, свързани със земеделието
      
                  5
               
               
                  В стандарта са използвани следните термини със съответните значения:
                  
                     Земеделска дейност е управление, от страна на едно предприятие, на биологичната трансформация на и прибиране на реколта от биологични активи за продажба или за преобразуване в земеделска продукция или допълнителни биологични активи.
                  …
               
            
                  6
               
               
                  Земеделската дейност обхваща разнообразна гама от дейности като отглеж-дане на животни, лесовъдство, едногодишни или многогодишни насаждения, отглеждане на овощни градини и масиви, отглеждане на цветя и аквакултури (включително рибарници). В това разнообразие съществуват известни общи черти:
                  
                              а)
                           
                           
                              …
                           
                        
                              в)
                           
                           
                              
                                 Оценяване на промяната. Промяната на качеството (например, генетични качества, плътност, зрялост, покритие с мазнина, съдържание на белтъчини и здравина на влакното) или на количеството (например, потомство, тегло, кубически метри, дължина или диаметър на влакното и брой на пъпките), породена от биологична трансформация или прибиране на реколта, се оценява и наблюдава като рутинна управленска функция.
                           
                        
            ПРИЗНАВАНЕ И ОЦЕНЯВАНЕ
      
                  17
               
               
                  Ако за биологичните активи или за земеделската продукция, в настоящото им местонахождение и състояние, съществува активен пазар, продажната цена на него е подходящата база за определянето на спра-ведливата стойност на този актив. Ако предприятието има достъп до различни активни пазари, то използва най-подходящия от тях. Например ако предприятието има достъп до два активни пазара, то би използвало цената на пазара, който се очаква да бъде използван.
               
            
                  20
               
               
                  При някои обстоятелства може да липсват пазарноопределе-ни цени или стойности за даден би-ологичен актив в настоящото му състояние. В тези случаи, при опреде-лянето на справедливата стойност, предприятието използва настоящата стойност на очакваните нетни парични потоци от актива, дисконтирани по текущата пазарноопределена норма.
               
            
                  21
               
               
                  Целта на изчисляването на настоящата стойност на очакваните нетни парични потоци е да бъде определена справедливата стойност на биологичния актив при неговото настоящо местонахождение и състояние. Предприятието отчита това при определянето на подходящ дисконтов процент, който да бъде прилаган, и при оценяването на очакваните нетни парични потоци. При определяне на настоящата стойност на очакваните нетни парични потоци, предприятието включва нетните парични потоци, които участниците на пазара очакват от актива да генерира на най-подходящия пазар.
               
            ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
      
                  60
               
               
                  Параграфи 5, 6, 17, 20 и 21 са изменени и параграф 14 е заличен от Подобрения на МСФО, издадени през май 2008 г. Предприятието прилага тези изменения за годишните периоди, започващи на или след 1 януари 2009 г. Разрешава се по-ранно прилагане. Ако едно предприятие прилага тези изменения за по-ранен период, то оповестява този факт.
               
            ЧАСТ II
      Измененията в част II се прилагат за годишните периоди, започващи на или след 1 януари 2009 г. Разрешава се по-ранно прилагане.
      Изменения на Международен счетоводен стандарт 8
      Счетоводна политика, промени в счетоводните приблизителни оценки и грешки
      
         Изменят се параграфи 7, 9 и 11.
      
      СЧЕТОВОДНА ПОЛИТИКА
      Подбор и прилагане на счетоводна политика
      
                  7
               
               
                  Когато даден МСФО се прилага конкретно за дадена сделка, друго събитие или условие, счетоводната политика, прилагана към тази статия, се определя чрез прилагане на този МСФО.
               
            
                  9
               
               
                  МСФО се придружават от насоки, които подпомагат предприятията при прилагане на изискванията на стандартите. Всяка една насока посочва дали представлява неразделна част от МСФО. Насока, която представлява неразделна част от МСФО, е задължителна. Насока, която не представлява неразделна част от МСФО, не съдържа задължителни изисквания към финансовите отчети.
               
            
                  11
               
               
                  За целите на преценката, описана в параграф 10, ръководният екип се позовава и оценява приложимостта на следните източници, посочени в низходящ ред:
                  
                              а)
                           
                           
                              изискванията на МСФО, занимаващи се с подобни или свързани въпроси; и
                           
                        
                              б)
                           
                           
                              дефинициите, критериите за признаване и концепциите за оценка на активи, пасиви, приходи и разходи, изложени в Общите положения.
                           
                        
            Изменения на Международен счетоводен стандарт 10
      Събития след датата на баланса
      
         Изменя се параграф 13.
      
      
                  13
               
               
                  Ако са декларирани дивиденти (т.е. дивидентите са разрешени по съответния начин и вече не са в обхвата на преценка на предприятието) след края на отчетния период, но преди одобрение на финансовите отчети за публикуване, дивидентите не се признават като пасив в края на отчетния период, тъй като към този момент не съществува задължение. Такива дивиденти се оповестяват в пояснителните бележки съгласно МСС 1 Представяне на финансовите отчети.
               
            Изменения на Международен счетоводен стандарт 20
      Счетоводно отчитане на безвъзмездни средства, предоставени от държавата, и оповестяване на държавна помощ
      
         Към заглавието на стандарта се добавя бележка под линия над параграф 1 и се изменят параграфи 2б), 12—18, 20—22, 26, 27 и 32.
      
      Бележка под линия към заглавието
      
                  *
               
               
                  Като част от Подобренията на МСФО, издадени през май 2008 г., Бордът измени терминологията, използвана в този стандарт, за да бъде последователна с другите МСФО, както следва:
                  
                              а)
                           
                           
                              „облагаем доход“ се изменя на „облагаема печалба или данъчна загуба“.
                           
                        
                              б)
                           
                           
                              „признат като приход/разход“ се изменя на „признат в печалбата или загубата“.
                           
                        
                              в)
                           
                           
                              „кредитират директно в участия/собствен капитал на акционери“ се изменя на „признават извън печалбата или загубата“, и
                           
                        
                              г)
                           
                           
                              „корекция на счетоводна приблизителна оценка“ се изменя на „промяна в счетоводна приблизителна оценка“.
                           
                        
            ОБХВАТ
      
                  2
               
               
                  В настоящия стандарт не се разглеждат:
                  
                              а)
                           
                           
                              Специалните проблеми … сходен характер.
                           
                        
                              б)
                           
                           
                              Държавна помощ, предоставена на предприятие под формата на изгоди, които са налице при определяне на облагаемата печалба или данъчната загуба, или които са определени или ограничени на базата на данъчно задължение върху дохода. Примери за такива изгоди за данъчни ваканции за данъка върху дохода, инвестиционни данъчни кредити, ускорени амортизационни отчисления и намалени ставки на данъка върху дохода.
                           
                        
                              в)
                           
                           
                              правителството … предприятието.
                           
                        
                              г)
                           
                           
                              …
                           
                        
            БЕЗВЪЗМЕЗДНИ СРЕДСТВА, ПРЕДОСТАВЕНИ ОТ ДЪРЖАВАТА
      
                  12
               
               
                  Безвъзмездните средства, предоставени от държавата, се признават в печалбата или загубата на системна база през периодите, през които предприятието признава като разход съответните разходи, които безвъзмездните средства са предназначени да компенсират.
               
            
                  13
               
               
                  Съществуват два широки подхода към счетоводното отчитане на безвъзмездните средства, предоставени от държавата: капиталов подход, при който безвъзмездните средства се отчитат извън печалбата или загубата, и приходен подход, при който безвъзмездните средства се признават в печалбата или загубата през един или повече периоди.
               
            
                  14
               
               
                  Поддръжниците на капиталовия подход излагат следните аргументи:
                  
                              а)
                           
                           
                              безвъзмездните средства, предоставени от държавата, са средство за финансиране и като такива те се включват в отчета за финансовото състояние, вместо да бъдат пренасяни в отчета за доходите за компенсиране на разходните позиции, които те финансират. Тъй като не се очаква възстановяване, такива безвъзмездни средства се признават извън отчета за доходите.
                           
                        
                              б)
                           
                           
                              не е уместно безвъзмездните средства, предоставени от държавата, да се признават в отчета за доходите, тъй като те не са заработени, а представляват стимул, предоставен от държавата, без да са свързани разходи.
                           
                        
            
                  15
               
               
                  Поддръжниците на приходния подход излагат следните аргументи:
                  
                              а)
                           
                           
                              тъй като безвъзмездните средства, предоставени от държавата, са постъпления от източник, различен от акционерите, те не се признават директно в собствения капитал, а в печалбата или загубата за съответните периоди.
                           
                        
                              б)
                           
                           
                              безвъзмездните средства, предоставени от държавата рядко са без условия. Предприятието ги заработва чрез спазване на техните условия и като отговаря на планираните задължения. Безвъзмездните средства, предоставени от държавата, се признават в печалбата или загубата на системна база през периодите, през които предприятието признава като разход съответните разходи, които безвъзмездните средства са предназначени да компенсират.
                           
                        
                              в)
                           
                           
                              тъй като с данъците върху доходите и други данъци са разходи, логично е и безвъзмездните средства, предоставени от държавата, които са продължение на фискалната политика, да се включват в отчета за доходите.
                           
                        
            
                  16
               
               
                  Основното в приходния подход е, че безвъзмездните средства, предоставени от държавата, се признават в печалбата или загубата на системна база през периодите, през които предприятието признава като разход съответните разходи, които безвъзмездните средства са предназначени да компенсират. Признаването в печалбата или загубата на безвъзмездните средства, предоставени от държавата, на база постъпления не е в съответствие с предположението за текущо счетоводно начисляване (вж. МСС 1 Представяне на финансови отчети) и би било приемливо, само ако не съществуваше база за разпределяне на дадени безвъзмездни средства по периоди, различни от този, в който те са получени.
               
            
                  17
               
               
                  В повечето случаи периодите, през които предприятието признава разходите, свързани с безвъзмездните средства, предоставени от държавата, лесно се потвърждават. Така безвъзмездните средства, предоставени от държавата, при признаване на специфични разходи, се признават в печалбата или загубата в същия период, като съответните разходи. Аналогично, безвъзмездни средства, свързани с амортизируеми активи, обикновено се признават в печалбата или загубата през периодите и в съотношенията, в които на тези активи се начислява амортизация.
               
            
                  18
               
               
                  Безвъзмездните средства, свързани с неамортизуеми активи, могат да изискват и изпълнението на определени задължения и тогава те се признават в печалбата или загубата през периодите, когато се поемат разходите, свързани с изпълнението на задълженията. Като пример предоставяне на земя може да бъде под условие изграждане на сграда върху земята и може да е уместно да се признае в печалбата или загубата за срока на живот на сградата.
               
            
                  20
               
               
                  Безвъзмездните средства, предоставени от държавата, които подлежат на получаване като компенсация за разходи или загуби, които вече са понесени или за целите на предоставяне на незабавна финансова подкрепа за предприятието без бъдещи свързани разходи, се признават в печалбата или загубата за периода, в който те станат вземане.
               
            
                  21
               
               
                  При някои обстоятелства, безвъзмездните средства, предоставени от държавата, могат да бъдат предоставени с цел оказване на незабавна финансова подкрепа на предприятие, а не като стимул за извършване на конкретни разходи. Такива безвъзмездни средства могат да бъдат ограничени до индивидуално предприятие и може да не са на разположение за цял клас бенефициери. Тези обстоятелства могат да наложат признаването на безвъзмездни средства в печалбата или загубата в периода, през който предприятието изпълни условията за получаването им, с оповестяване, което да гарантира, че техният ефект е ясно разбран.
               
            
                  22
               
               
                  Безвъзмездните средства, предоставени от държавата, могат да станат вземане на предприятието като компенсация за разходи или загуби, понесени в предишен период. Такива безвъзмездни средства се признават в печалбата или загубата в периода, в който те станат вземане, с оповестяване, което да гарантира, че ефектът им е ясно разбран.
               
            Представяне на безвъзмездни средства, свързани с активи
      
                  26
               
               
                  Един метод признава безвъзмездните средства, предоставени от държавата, като приходи за бъдещи периоди, които се признават в печалбата или загубата на системна база през целия полезен живот на актива.
               
            
                  27
               
               
                  При другия метод безвъзмездните средства се намаляват, за да достигнат балансовата стойност на актива. Безвъзмездните средства се признават в печалбата или загубата през целия живот на амортизуем актив като намален амортизационен разход.
               
            Възстановяване на безвъзмездни средства, предоставени от държавата
      
                  32
               
               
                  Безвъзмездните средства, предоставени от държавата, които подлежат на възстановяване, се отчитат счетоводно като промяна на счетоводна приблизителна оценка (вж. МСС 8 Счетоводна политика, промени в счетоводните приблизителни оценки и грешки). Възстановяването на безвъзмездните средства, предоставени от държавата, свързани с приходи, следва да се прилага първо спрямо всички неамортизирани кредити за бъдещи периоди, признати по отношение на безвъзмездните средства. До степента, в която възстановяването надвишава всички такива кредити за бъдещи периоди или когато не съществува кредит за бъдещи периоди, възстановяването се признава незабавно в печалбата или загубата. Възстановяването на безвъзмездни средства, свързани с активи, се признава чрез увеличаване на балансовата стойност на актива или намаляване на салдото на прихода за бъдещи периоди с дължимата за погасяване сума. Кумулативната допълнителна амортизация, която би трябвало да е призната в печалбата или загубата до днешна дата при отсъствие на безвъзмездни средства, предоставени от държавата, се признава незабавно в печалбата или загубата.
               
            Приложение към Измененията на МСС 20
      
         
            Изменения на МСС 41
         
      
      
         Предприятията прилагат изменението на МСС 41 в настоящото приложение, когато прилагат свързаните изменения на терминологията, използвана в МСС 20.
      
      
         МСС 41   
            Земеделие
         
      
      
         Изменят се параграфи 34 — 36.
      
      
         БЕЗВЪЗМЕЗДНИ СРЕДСТВА, ПРЕДОСТАВЕНИ ОТ ДЪРЖАВАТА
      
      
                  34
               
               
                  Безусловните безвъзмездни средства, предоставени от държавата, свързани с биологичен актив, оценен по справедлива стойност, намалена с приблизителната оценка на разходите за продажба, се признават в печалбата или загубата единствено когато стане възможно получаването на тези безвъзмездни средства.
               
            
                  35
               
               
                  Ако предоставените от държавата безвъзмездни средства, свързани с биологичен актив, оценен по справедлива стойност, намалена с приблизителната оценка на разходите за продажба, съдържат определено условие, включително когато се изисква предприятието да не се ангажира с определена земеделска дейност, тогава предприятието признава предоставените от държавата безвъзмездни средства в печалбата или загубата, единствено и само ако бъдат спазени условията, свързани с тези безвъзмездни средства.
               
            
                  36
               
               
                  Сроковете и условията за предоставените от държавата безвъзмездни средства са различни. Например, предоставените от държавата безвъзмездни средства може да изискват от предприятието да развива стопанство на определено място за период от пет години и да изисква предприятието да върне всички предоставени средства, ако стопанството съществува помалко от пет години. В този случай предоставените от държавата безвъзмездни средства не се признават в печалбата или загубата, докато не изтекат петте години. Ако обаче условията на предоставените безвъзмездни средства позволяват част от тях да бъдат задържани в съответствие с изтеклото време, предприятието признава тази част в печалбата или загубата с течение на времето.
               
            Изменения на Международен счетоводен стандарт 29
      Финансово отчитане при свръхинфлационни икономики
      
         Към заглавието на стандарта се добавя бележка под линия над параграф 1 и се изменят параграфи 8, 14, 20, 28 и 34.
      
      Бележка под линия към заглавието
      
                  *
               
               
                  Като част от Подобренията на МСФО, издадени през май 2008 г., Бордът измени терминологията, използвана в МСС 29, за да бъде последователна с другите МСФО, както следва: а) „пазарна стойност“ се изменя на „справедлива стойност“ и б) „резултати от дейности“ и „нетен доход“ се изменя на „печалбата или загубата“.
               
            ПРЕИЗЧИСЛЕНИЕ НА ФИНАНСОВИТЕ ОТЧЕТИ
      
                  8
               
               
                  Финансовите отчети на предприятие, което се отчита в паричната единица на свръхинфлационна икономика, независимо от това дали са основани на подхода на историческата стойност или на подхода на текущата стойност, се представят в мерните единици, които са валидни към края на отчетния период. Сравнителните данни за предходния период, изисквани от МСС 1 Представяне на финансови отчети (преработен 2007 г.) и всяка информация относно по-ранни периоди следва също да бъдат представени в мерни единици, валидни към края на отчетния период. С цел представяне на сравнителните стойности в друга валута на представяне, се прилагат параграфи 42, б) и 43 от МСС 21 Ефекти от промените в обменните курсове.
               
            Финансови отчети, съставени по исторически стойности
      
         
            Отчет за финансовото състояние
         
      
      
                  14
               
               
                  Всички други активи и пасиви са непарични. Някои непарични позиции се отчитат по текущи стойности към края на отчетния период, като нетна реализируема стойност и справедлива стойност, поради което не се преизчисляват. Всички други непарични активи и пасиви се преизчисляват.
               
            
                  20
               
               
                  Предприятие, в което е инвестирано и участието в което се отчита съгласно метода на собствения капитал, може да изготвя отчети във валута на свръхинфлационна икономика. Отчетът за финансовото състояние и отчетът за всеобхватния доход на такова предприятие се преизчисляват в съответствие с настоящия стандарт, за да се изчисли дела на инвеститора в нетните активи и печалбата или загубата. Когато преизчислените финансови отчети на предприятието, в което е инвестирано, са изразени в чуждестранна валута, те се превалутират по заключителните курсове на съответната валута.
               
            
         
            Печалбата или загубата от нетна парична позиция
         
      
      
                  28
               
               
                  Печалбата или загубата от нетната парична позиция се включва в печалбата или загубата. Корекцията на тези активи и пасиви, които са обвързани посредством споразумение към промените на цените, извършена в съответствие с параграф 13, се компенсира с печалбата или загубата от нетната парична позиция. Други приходни и разходни позиции, като приходи от лихви и разходи за лихви и валутни курсови разлики във връзка с инвестирани или заети средства, също са свързвани с нетната парична позиция. Въпреки че такива позиции се оповестяват отделно, може да е полезно те да се представят в отчета всеобхватния доход заедно с печалбата или загубата от нетна паричната позиция.
               
            Сравнителни данни за предходен период
      
                  34
               
               
                  Сравнителните данни за предходния отчетен период, независимо от това, дали са били основани на историческата стойност или на текущата стойност, се преизчисляват посредством прилагане на общ ценови индекс така, че сравнителните финансови отчети да се представят в мерните единици, валидни към края на отчетния период. Информацията, оповестена за по-ранни периоди, също се изразява в мерните единици, валидни към края на отчетния период. С цел представяне на сравнителните стойности в друга валута на представяне, се прилагат параграфи 42б) и 43 от МСС 21.
               
            Изменение на Международен счетоводен отчет 34
      Междинно финансово отчитане
      
         Параграф 11 се изменя и се добавя бележка под линия.
      
      ФОРМА И СЪДЪРЖАНИЕ НА МЕЖДИННИТЕ ФИНАНСОВИ ОТЧЕТИ
      
                  11
               
               
                  В отчета, който представя компонентите на печалбата или загубата за междинен период, предприятието следва да представи основните доходи и доходите на акция с намалена стойност за този период, когато предприятието е в обхвата на МСС 33 Печалба на акция.
                      (1).
               
            Изменения на Международен счетоводен стандарт 40
      Инвестиционни имоти
      
         Параграфи 31 и 50 се изменят.
      
      ПОСЛЕДВАЩО ОЦЕНЯВАНЕ СЛЕД ПЪРВОНАЧАЛНО ПРИЗНАВАНЕ
      Счетоводна политика
      
                  31
               
               
                  МСС 8 Счетоводна политика, промени в счетоводните приблизителни оценки и грешки гласи, че доброволна промяна в счетоводната политика може да се осъществи, само ако промяната води до финансови отчети, които надеждна и по-съществена информация за ефектите от сделки, други събития или условия върху финансовото състояние, финансовите резултати и паричните потоци на предприятието. Твърде малко вероятно е промяна от модела на справедливата стойност към модела на цената на придобиване да резултира в по-подходящо представяне.
               
            Модел на справедливата стойност
      
                  50
               
               
                  При определянето на справедливата стойност на инвестиционен имот, предприятието избягва двойното отчитане на активи или пасиви, които са признати като отделни активи или пасиви. Например:
                  
                              а)
                           
                           
                              …
                           
                        
                              г)
                           
                           
                              справедливата стойност на инвестиционен имот, държан по лизинг, отразява очакваните парични потоци (включително условен наем, който се очаква да стане платим). По същия начин, ако получената оценка на имот е изчистена от всички очаквани плащания, ще бъде необходимо да се прибави обратно всеки признат пасив по лизинга, за да се достигне до справедливата стойност на инвестиционния имот, използвайки модела на справедливата стойност.
                           
                        
            Изменения на Международен счетоводен стандарт 41
      Земеделие
      
         Параграфи 4 и 5 се изменят, а параграф 14 се заличава. Термините „приблизително изчислени разходи при пункта на продажба“ и „разходи при пункта на продажба“ се заменят с „разходи за продажба“, когато се появяват по следния начин:
      
      
                  —
               
               
                  
                     Стандарт (параграфи 12, 13, 26—28, 30—32, 34, 35, 38, 40, 48, 50 и 51)
                  
               
            ОБХВАТ
      
                  4
               
               
                  Таблицата по-долу дава примери за биологични активи, земеделска продукция и продукти, които са резултат от преработване след прибиране на реколтата:
                  
                              Биологични активи
                           
                           
                              Селскостопанска продукция
                           
                           
                              Продукти в резултат на обработка след прибиране на реколтата
                           
                        
                              …
                           
                           
                               
                           
                           
                               
                           
                        
                              дървета в горски насаждения
                           
                           
                              отсечени дървета
                           
                           
                              дървесни трупи, дървесен материал
                           
                        
                              …
                           
                           
                               
                           
                           
                               
                           
                        
            ДЕФИНИЦИИ
      Дефиниции, свързани със земеделието
      
                  5
               
               
                  В стандарта са използвани следните термини със съответните значения:
                  …
                  
                     Разходи за продажба са допълнителни разходи, пряко отнасяни към освобождаването от актива, с изключение на разходите за финансиране и данъците върху дохода.
               
            ПРИЗНАВАНЕ И ОЦЕНЯВАНЕ
      
                  14
               
               
                  [Заличен]
               
            Приложение към Изменения на МСС 41
      
         
            Изменения на други МСФО
         
      
      
         Предприятията прилагат тези изменения към МСФО 5 Нетекущи активи, държани за продажба, и преустановени дейности, МСС 2 Материални запаси и МСС 36 Обезценка на активи, когато прилагат свързаните изменения на МСС 41.
      
      
         МСФО 5   
            Нетекущи активи, държани за продажба и преустановени дейности
         
      
      
         Изменя се параграф 5.
      
      
         ОБХВАТ
      
      
                  5
               
               
                  Разпоредбите за оценка на настоящия МСФО (2) не са приложими към следните активи, които се обхващат от изброените:IBF или като индивидуални активи, или като част от група за изваждане от употреба:
                  
                              а)
                           
                           
                              …
                           
                        
                              д)
                           
                           
                              нетекущи активи, които се оценяват по справедлива стойност, намалена с разходите за продажба в съответствие с МСС 41 Земеделие;
                              
                           
                        
                              е)
                           
                           
                              …
                           
                        
            
         МСС 2   
            Материални запаси
         
      
      
         Изменя се параграф 20.
      
      
                  20
               
               
                  Съгласно МСС 41 Земеделие материалните запаси, които представляват земеделска продукция, която предприятието е добило от своите биологични активи, се оценяват при първоначалното им признаване по справедлива стойност, намалена с разходите за продажба към момента на добиването. Това е себестойността на материалните запаси към датата на прилагане на този стандарт.
               
            
         МСС 36   
            Обезценка на активи
         
      
      
         Изменят се параграфи 2 и 5.
      
      
         ОБХВАТ
      
      
                  2
               
               
                  Този стандарт следва да се прилага при отчитането на обезценката на всички активи, освен:
                  
                              а)
                           
                           
                              …
                           
                        
                              ж)
                           
                           
                              биологични активи, отнасящи се до земеделска дейност, които са оценени по справедлива стойност, намалена с разходите за продажби (вж. МСС 41 Земеделие);
                           
                        
                              з)
                           
                           
                              …
                           
                        
            
                  5
               
               
                  Настоящият стандарт не се прилага за финансови активи в обхвата на МСС 39, инвестиционни имоти, оценени по справедлива стойност в съответствие с МСС 40, или биологични активи, отнасящи се до земеделска дейност, които са оценени по справедлива стойност, намалена с разходите за продажба в съответствие с МСС 41. Той обаче се прилага за активи, които се отчитат по преоценена стойност (т.е. справедлива стойност) в съответствие с други МСФО, като например модела за преоценка в МСС 16 Имоти, машини и съоръжения. Определянето дали стойността на един преоценен актив може да бъде обезценена зависи от използваната база за определяне на справедливата му стойност:
                  
                              а)
                           
                           
                              …
                           
                        
            
         (1)  Този параграф бе изменен от Подобрения на МСФО, издадени през 2008 г., за изясняване обхвата на МСС 34.
      
         (2)  Освен параграфи 18 и 19, които изискват въпросният актив да бъде оценяван в съответствие с други приложими МСФО.